Тамбовскэмрэ Акъбащ Ищхъэрэмрэ
Налшык дэт Котляровхэ я тедзапIэм «Тамбовскэмрэ Акъбащ Ищхъэрэмрэ» тхылъыр къыщыдэкIащ.
Тхылъыр зи IэдакъэщIэкI Беслъэней Владимир ущымыуэу Тэрч щIыналъэм и тхыдэтхкIэ уеджэ хъунущ. Дривгъаплъэт абы иужьрей лIэщIыгъуэ плIанэм и кIыхьагъкIэ къыдигъэкIа тхылъхэм я фIэщыгъэхэм: «Малая Кабарда»; «Малокабардинцы на фронтах Великой Отечественной войны 1941 — 1945 гг.»; «Город Терек. История и современность»; «Под сенью древнего Джулата»; «Новая Балкария в документах и судьбах»; «Тайна долины Заманкула»; «Урожайное. Страницы истории. XVII — начало XX в.»; «Партизанскими тропами»; «ОАО «Терекалмаз»; «Этапы большого пути»; «Малая Кабарда в годы становления и развития социализма».
Иужьрей илъэс зыбжанэм Котляровхэ я тедзапIэм Беслъэнейм и IэдакъэщIэкIыу къыщыдэкIащ Тэрч районым ит къуажэхэм я тхыдэр: «Инаркой. Страницы истории XVIII — начало XXI в.»; «Нижний Курп. История и современность. XVIII-XXI вв.».
Владимир ноби лэжьыгъэщIэ утыку кърихьащ. Ар теухуащ 1856 гъэм Тамбов губернием къиIэпхъукIахэм яухуа къуажэмрэ 1921 гъэм Инарыкъуей къыхэкIахэм яухуа Акъбащ Ищхъэрэ къуажэмрэ я тхыдэм.
Тхылъым жьыуи щIэуи сурэт куэд ихуащ, ар гъэнщIащ къуажитIым къыдэкIа цIыху цIэрыIуэхэм, зауэм хэта лIыхъужьхэм ятеухуа хъыбархэмкIэ.
Тхылъым и жинтыр Iувщ, и бжыгъэр 400 мэхъу.
КОТЛЯРОВ Виктор, тхылъ тедзапIэм и редактор нэхъыщхьэ.
